Gwamnati Na Daukan Matakan Kare Masu Fallasa Almundahana – Malami | Alhazai Radio
Gwamnati Na Daukan Matakan Kare Masu Fallasa Almundahana – Malami
Added by Alhazai Radio on March 27, 2017.
WASHINGTON DC — ‘Yan kasar da dama suna kai komo ofishin hukumomin kasar da suka hada da na antoni janar da ma’aikatar kudi da EFCC da ICPC suna bada bayanai na gaggawa.
Bayanan da jama’a ke bayarwa a asirce ba kawai kan almundahana da kudi suka tsaya ba. Akwai bayanan hanyar da mutane suke samun makamai suna boyesu.
Akan makoman mutanen da suka tafka sata. Ministan yace suna daukan matakai biyu. Mataki na daya shine kudin da “aka yi sama da fadi dashi ya dawo aljihun gwamnati”, inji Abubakar Malami. Mataki na biyu shi ne duk wanda zargin sata ya tabbata a kansa na cewa yayi sama da fadi a bi mataki na ukuba gareshi, a cewar Abubakar Malami.
Dangane da makomar mutanen dake fallasa almundahana sai Ministan Shari’a, Abubakar Malami yace gaskiya ne akwai koke na cewa an dauki matakin korar wani daga aikinsa saboda ya tseguntawa gwamnati wata sata da aka yi. Yace an kafa kwamiti na koli a fadar mataimakin shugaban kasa dangane da matsalolin da masu fallasa ka iya fuskanta.
Dangane da ire-iren kudaden da ake kwatowaAbubakar Malami ya bayyana irin rawar da ma’aikatar shari’a zata taka saboda yin anfani da kudaden ta hanyoyin da suka dace. Yace za’a bi dokokin kasa da shari’a ta tanada.